Document ID: 32006D0246

KOMISJONI OTSUS,
21. märts 2006,
millega muudetakse otsust 97/245/EÜ, Euratom, millega nähakse ette kord, mille alusel liikmesriigid edastavad komisjonile teavet ühenduste omavahendite süsteemi raames
(teatavaks tehtud numbri K(2006) 845 all)
(2006/246/EÜ, Euratom)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Aatomienergiaühenduse asutamislepingut,
võttes arvesse nõukogu 29. septembri 2000. aasta otsust 2000/597/EÜ, Euratom Euroopa ühenduste omavahendite süsteemi kohta, (1)
võttes arvesse nõukogu 22. mai 2000. aasta määrust (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 2000/597/EÜ, Euratom, (2) eriti selle artikli 6 lõike 4 teist lõiku,
olles konsulteerinud ühenduste omavahendite nõuandekomiteega,
ning arvestades järgmist:
(1)
Komisjoni otsus 97/245/EÜ, Euratom (3) võeti vastu selleks, et võtta arvesse muudatusi, mida tehti nõukogu määrusega (EÜ, Euratom) nr 1355/96 (4) nõukogu 29. mai 1989. aasta määrusesse (EMÜ, Euratom) nr 1552/89 (millega rakendatakse ühenduste omavahendite süsteemi käsitlev otsus 88/376/EMÜ, Euratom). (5) Otsuses 97/245/EÜ, Euratom sätestati kord, kuidas liikmesriigid edastavad komisjonile teatavat teavet ühenduste omavahendite süsteemi raames.
(2)
Kuna määrus (EMÜ, Euratom) nr 1552/89 konsolideeriti määrusega (EÜ, Euratom) nr 1150/2000, tuleb selguse huvides muuta viiteid määrusele (EMÜ, Euratom) nr 1552/89, mis esinevad otsuse 97/245/EÜ, Euratom mõnes lisas.
(3)
Euroopa Söe- ja Teraseühenduse asutamislepingu kehtivus lõppes 23. juulil 2002. Järelikult ei ole ka enam tollimakse, mida tuleks arvestustesse kirjendada omavahenditena selle lepingu alusel.
(4)
Tuleb võtta arvesse muudatusi, mis tulenevad otsusest 2000/597/EÜ, Euratom, mis asendas nõukogu otsuse 94/728/EÜ, Euratom, (6) eelkõige seoses mahaarvamismääraga nende kulude katmiseks, mis on seotud “tavapäraste” omavahendite kogumisega. Otsuses 2000/597/EÜ, Euratom sätestati uus mahaarvamismäär 25 %, välja arvatud summade puhul, mis oleksid pidanud olema kasutusele võetud enne 28. veebruari 2001, mille puhul liikmesriigid arvavad endiselt maha 10 %.
(5)
Tuleks võtta arvesse uusi aruandluskohustusi, mis lisati määrusesse (EÜ, Euratom) nr 1150/2000 määrusega (EÜ, Euratom) nr 2028/2004. Seega on sätestatud, et koos aasta viimase kvartaliaruandega peavad liikmesriigid esitama prognoosi maksude kogusumma kohta, mis kantakse iga aasta lõpul eraldi arvestusse ja mille sissenõudmine ei ole kindel. Liikmesriigid on samuti kohustatud nimetama eraldi arvestuse kvartaliaruande lisas summad, mida ei ole või mida arvatavasti ei ole võimalik sisse nõuda.
(6)
Tuleks ära kasutada liikmesriikide saadud kogemused määruse (EÜ, Euratom) nr 1150/2000 artikli 6 lõike 3 punktides a ja b osutatud raamatupidamise vahearuannete edastamisel ja parandada selleks kasutatavate vormide esitamist.
(7)
Seepärast tuleks vastavalt muuta otsust 97/245/EÜ, Euratom.
(8)
Tuleks anda piisavalt aega, et kohaldada muudetud aruannete esitamiskorda,
ON VASTU VÕTNUD KÄESOLEVA OTSUSE:
Artikkel 1
Käesolevaga muudetakse otsust 97/245/EÜ, Euratom järgmiselt:
a)
I, II ja III lisa asendatakse käesoleva otsuse I lisaga;
b)
pärast III lisa lisatakse käesoleva otsuse II lisas olev IIIa lisa.
Artikkel 2
Esimesed aruanded, mille puhul kasutatakse I ja II lisas sisalduvaid näidiseid, on 2006. aasta juuni kuuaruanne ja 2006. aasta II kvartali kvartaliaruanne.
Artikkel 3
Käesolev otsus on adresseeritud liikmesriikidele.
Brüssel, 21. märts 2006

Labels: 12
15